stanford-oval/wikipedia huggingface dataset:
תבאי
במיתולוגיה > לאחר הייסוד

במיתולוגיה היוונית תבאי היא עירו של המלך אדיפוס. תבאי מוכרת כיום בעיקר דרך שלושת המחזות שכתב המחזאי היווני סופוקלס על המיתוס של שושלת המלוכה בעיר (אדיפוס המלך, אדיפוס בקולונוס ואנטיגונה). המחזות אינם חלק מטרילוגיה, אלא שלושה מחזות שונים שנכתבו בשלוש תקופות שונות, אבל עוסקים באותה משפחה.
היסטוריה

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. (3 באוגוסט 2024)
האזור שבו נמצאת תבאי היה מיושב עוד בתקופה הפרה היסטורית. חפירות גילו התיישבות רציפה גם בתקופות ההיסטוריות, ואף לאחר שהעיר והארמון מן התקופה המיקנית נבזזו ונשרפו במשבר תקופת הברונזה המאוחרת במאה ה-12 לפנה"ס. לאחר פלישת הבויוטים ליוון התיכונה, כחלק מפלישת העמים דוברי היוונית מצפון לעבר המרכזים העירוניים של התרבויות האגאיות ותבאי הייתה אחת המרכזים העירוניים שנוסדו כתוצאה מפלישה זו.
פאוסניאס כתב שבימיו העיר תבאי בשפל: העיר התחתית (שהשם תבאי התייחס בעבר אליה) נטושה כולה מלבד המקדשים, והאנשים החיים באקרופוליס (שהשם קדמיה התייחס בעבר אליו) קוראים לו תבאי ולא קדמיה.
הייתה הפוליס החשובה ביותר בבויוטיה ואף הנהיגה את הליגה הבויאוטית, אך הייתה פוליס מהדרג השני בפויליקה היוונית בתקופה הארכאית ובמחצית הראשונה של התקופה הקלאסית. הגיעה לשיא כוחה במחצית הראשונה של המאה ה-4 לפני הספירה בהנהגתו של אפמינונדס. העיר נחרבה על ידי אלכסנדר הגדול בשנת 335 לפנה"ס, אם כי נבנתה מחדש בשנת 316 לפנה"ס על ידי קסנדר, אך לא חזרה לעמדת ההשפעה שהייתה לה בתקופה הקודמת.
תבאי פרחה שוב בימי הביניים והייתה מרכז תרבותי ומסחרי חשוב. במאה ה-12 תעשיית המשי של העיר הייתה הגדולה ביותר בכל האימפריה הביזנטית. העיר נכבשה על ידי צלבנים במהלך מסע הצלב הרביעי. הכיבוש העת'מאני סימל את תחילת ירידתה של תבאי וכיום היא עיר קטנה עם אוכלוסייה של כמה עשרות אלפי בני אדם.
ראו גם

הגדוד הקדוש של תבאי
לקריאה נוספת

ברכה ריבלין, "תבץ" (תבס, טיווה, טיבץ, תיבאס, תוביי, טיב'ה, תבי), בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 408–411.
ביאורים

↑  מכך עולה זיקה בין קדמוס לתבאי הבויוטית
שוגג

בהלכה, שוגג הוא כינוי לאדם שעבר על אחת ממצוות לא תעשה אך לא ידע שבמעשה שעושה, עובר על עבירה - או משום שלא ידע שמעשה זה אסור, כגון שלא ידע שכתיבה אסורה בשבת, או משום שלא ידע שזמן זה הוא הזמן האסור, כגון שלא ידע שהיום שבת.
עונשו של העובר על איסור בשוגג, קל יותר מאדם שעבר על העבירה ב'מזיד' - בכוונה, וחמור יותר מהעובר באונס.
הגדרת שוגג

ייתכנו סיבות שונות שבעבורן ייחשב מעשה מסוים שוגג:
אם לא ידע מעולם שבמעשה שהוא עושה, הוא עובר על איסור כלשהו.
אף אם ידע בעבר שישנו איסור במעשה שעושה, אך כעת שכח מכך ועבר עליו.
אם טעה בדין (ע"פ הוראת רב) וחשב שמעשה זה מותר
אדם שידע שהיום שבת אך לא ידע את הדין האסור, יש מהאחרונים שכתבו שדינו כמזיד (מפני ששגגת תלמוד עולה זדון), אולם אחרים סבורים שגם מקרה כזה נידון כשוגג.
פרטי הדינים

דינו של השוגג מפורט בתורה מספר פעמים ספר ויקרא, פרק ד', ובספר במדבר, פרק ט"ו. בתלמוד מפוזרים במסכתות שונות. סיכום דינו הוא כך:
רוצח בשוגג - אדם שרצח בשוגג חייב גלות.
שאר איסורים - אדם שעבר על אחד מאיסורי התורה, אם עונשו של עבירה זו במזיד דינה כרת או מיתת בית דין, בשוגג חייבים עליה חטאת. ובשאר עבירות, פטור מחטאת.
חטאת

דינו של העובר על איסור בשוגג תלוי בסוג העבירה שעבר עליה.
כל עבירה שאם היה עובר אותו במזיד היא חייב כרת או מיתת בית דין, אזי העובר בשוגג, חייב עליה קורבן חטאת (בזמן שבית המקדש היה קיים), על מנת לכפר על החטא שעבר. יוצאים מהכלל הן שלוש עבירות בלבד מגדף ומבטל מצוות ברית מילה ואדם שלא הקריב קרבן פסח.
בתלמוד הובא על רבי ישמעאל שהטה את הנר בשבת בשוגג, וכתב בפנקסו שחייב חטאת שמנה לכשיבנה בית המקדש.
הרמב"ם בספרו משנה תורה (ספר קרבנות, הלכות שגגות מונה 43 חטאים שהשוגג חייב עליהם קורבן חטאת, והמזיד חייב כרת או מיתת בית דין.
שוגג בשבת

אדם שעבר שתי עבירות חייב להביא קורבן חטאת על כל אחד מהם, אך בתנאי שלא היו ב'בהעלם אחד' - זאת אומרת שבין שתי העבירות נזכר שהמעשה שעשה הוא אסור בשבת. בתלמוד ישנה נידון ארוך, האיך להתייחס לאדם שעבר כמה עבירות בשבת אחת או שעבר על אותו עבירה בשתי שבתות, באיזה מקרה חייב להביא רק קורבן אחד, ובאיזה מקרה מתחייב להביא קורבן על כל עבירה.
רציחה בשגגה

רוצח בשגגה עונשו שגולה לעיר מקלט. בתלמוד נאמרו כמה כללים מה נחשב שוגג לעניין זה:
שוגג קרוב לאונס נפסק להלכה כי מי שמוגדר כשוגג קרוב לאונס כלומר שהמקרה כמעט ולא היה נתון לשליטתו - לא יגלה לעיר מקלט, וכמובן שאין גואל הדם יכול להורגו.
שוגג קרוב למזיד מי שהיה שוגג קרוב למזיד כלומר שהיה יכול למנוע את מקרה הרצח (גרימת מוות ברשלנות) - חטאו חמור מכדי לכפר עליו באמצעות גלות. לכן, הוא איננו גולה, אך גם אינו נהרג בבית דין מפני שלא רצח במזיד. דינו נשאר בידי שמים, אך גואל הדם יכול להורגו.
דרך עליה כאשר פעולת הרצח הייתה פעולת עלייה אף שההריגה הייתה במצב של ירידה פטור הרוצח. לדוגמה, אדם המושך בחבל להעלות חבית ונשמט החבל מידו. בגמרא נלמד טעם הפטור מן הפסוק "ויפל עליו וימות" עד שיפול דרך נפילה. הרמב"ם נתן טעם לדבר שאין דבר זה מצוי ונחשב כקרוב לאונס.
שונא אם לרוצח היה סכסוך עם הנרצח אינו גולה, שכן נכתב בתורה והוא לא שונא לו מתמול שלשום. ישנם האומרים שפטור רק כאשר ייתכן שהרגו בפשיעה אך ברור שבשוגג הרגו גולה.
מזיד אונס ומתעסק

יש להבדיל בין 'שוגג', 'מזיד', 'אונס' ו'מתעסק'.
שוגג - אדם שלא ידע שהמעשה אסור, או שלא ידע את פרטיו.
מזיד - אדם שידע שהמעשה אסור עליו ובכל זאת הזיד ועבר.
אונס - אדם שהוכרח ונכפה עליו לעבור את המעשה, דוגמה: אדם שאיימו עליו במוות לאכול מאכל אסור, אדם שחייב לאכול משום סכנת נפשות (בולמוס - שלא אכל זמן רב, או חולה שהמאכל היחיד שהוא מסוגל לאכול מצד מרקמו וצורתו הוא מאכל שאינו כשר) - אותו אדם יודע שאסור לו, מכיר בחומרת המעשה אך לעיתים אין בידו ברירה אחרת, אלא לאכול את המאכל המדובר.
מתעסק - הוא אדם שהתעסק במעשה המותר לגמרי בשבת, אך תוך כדי עיסוקו גרם למעשה האסור בשבת, ללא כל כוונה מצידו.
הערות שוליים

↑  פמ"ג משב"ז יו"ד צט ט, ערוך השולחןיו"ד צט כג ועוד
↑  ט"ז יו"ד צט ט, אם שאל מורה הוראה והורה לו בטעות שבמקרה זה מותר לבטל איסור.
↑  ערוך השלחן (צט כג), והפרי חדש יו"ד צט ה.
↑  הט"ז, יו"ד צט ס"ק ז וס"ק ט. והפמ"ג משב"ז יו"ד סימן צט ט
↑  תלמוד בבלי, מסכת כריתות, דף ט"ז, עמוד א'.
↑  רמב"ם הלכות רוצח ושמירת הנפש, פרק ו' הלכות ג'-ד'
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
תמונת פגישת הרצל עם קיסר גרמניה

תמונת הפוטומונטז'
תמונת פגישת הרצל עם קיסר גרמניה היא תמונת פוטומונטז', שנוצרה על מנת להנציח את פגישתו של בנימין זאב הרצל עם קיסר גרמניה וילהלם השני, שהתקיימה ליד מקוה ישראל ב-28 באוקטובר 1898, במהלך מסעו של הקיסר לארץ ישראל. הפגישה נערכה ביוזמתו של הרצל, במסגרת פעילותו המדינית לקראת סוף המאה ה-19, מתוך כוונה להניע את הקיסר להפעיל את השפעתו על הסולטאן הטורקי - במטרה שהאחרון יעניק את הצ'ארטר המיוחל להקמת מדינה יהודית.
יצירת התצלום

על מנת להנציח את הפגישה בין הרצל לקיסר, התבקש דוד וולפסון לצלם את השניים. וולפסון, שלא היה צלם מקצועי, התרגש מגודל המעמד ולכן לא הצליח לקלוט בתמונה אחת גם את הקיסר וגם את הרצל. התמונה שקיבל הייתה של הקיסר יושב על סוס לבן, ומביט לעבר קצה רגלו של הרצל. רוב דמותו של הרצל עצמו לא נמצאת בתמונה.
עם פיתוח התצלום התגלתה התקלה, ולכן הוחלט להשתמש בטכניקת הפוטומונטז' על מנת ליצור תמונה טובה יותר. לטובת העניין, נלקח הרצל ליפו, וצולם על גג אחד הבתים שם, כשהוא מחזיק את כובעו בידו (במעין מחוות כבוד). וולפסון חיבר את שתי התמונות על ידי "שתילת" תמונתו של הרצל בתמונה המקורית, העברת הקיסר אל הסוס השחור שהיה מאחוריו, וחיתוך כמעט מוחלט של הסוס הלבן מן התמונה. התמונה המעובדת היא התמונה שפורסמה מאוחר יותר כהנצחת המאורע החגיגי.
יצירת התצלום > הרכבת הפוטומונטאז'

הצילום המקורי, בו נראית רק רגלו של הרצל
התמונה ה"מבוימת" של הרצל על גג ביפו
התוצאה הסופית
הפסל שנוצר בעקבות התצלום

ב-2 במאי 2012, יום הולדתו ה-152 של הרצל, נחנך במקוה ישראל פסל שיצר הפסל מוטי מזרחי בעקבות תמונת פגישתו של הרצל עם קיסר גרמניה.
לקריאה נוספת

אברהם יערי (עורך), מזכרונות תמר קופרשטין, הרצל במקוה ישראל, זכרונות ארץ ישראל, כרך שני, הוצאת המחלקה לענייני הנוער של ההסתדרות הציונית - ירושלים, תש"ז-1947, פרק ע"ג
תמר הירדני, "איך (כמעט) התפספסה תמונה היסטורית", בתוך: יש מקום בארץ ישראל, הוצאת דני ספרים, תשס"ז-2007, עמ' 115-117.
הערות שוליים

↑  ישי קרוב, חוגגים יום הולדת 152, באתר ערוץ 7, 2 במאי 2012
פסל פגישת הרצל עם הקיסר וילהלם במקווה ישראל
תמס בועתי של העור

| --- | --- |

 תחום:  גנטיקה רפואית 
 טיפול:  פניטואין 
 קישורים ומאגרי מידע
 eMedicine:  1062939 
 MeSH:  D004820
 
תֶּמֶס בועתי של העור (בלטינית: Epidermolysis Bullosa,‏ EB, אפידרמוליזיס בולוזה), הנקראת גם כששת העור, היא מחלה תורשתית מולדת הגורמת לפריחה באזורים שונים בגוף ובמקרים קשים יותר, רוב צבע הגוף נהפך לגוון אפור. למחלה זו לא נמצאה עדיין תרופה אך על מנת להקל על האדם החולה בה מומלץ לא להיחשף לשמש ולקחת כדורים מסוג גואיפנסין (Guaiphenesin).
מוכרים כיום יותר מ-300 וריאנטים קליניים המחולקים לשלוש קבוצות על פי גובה ההפרדה:
אפידרמוליזיס בולוזה אפידרמלית (Simplex, ידועה בשם "nonscaring") – אינה גורמת להצטלקויות. ההורשה היא אוטוזומלית דומיננטית. השלפוחית גדולות, מלאות בנוזל שקוף והן אינן מותירת צלקות או פיגמנטציה. מבחינה פתולוגית, קיימת הפרדה שלמה או חלקית של האפידרמיס וכך נוצרות השלפוחיות. לעיתים יש התפרקות של הציפורניים, כאשר יכולות להיות צורות רחבות או מקומיות יותר. הפגיעה היא באזור של התאים הבזאליים.
אפידרמוליזיס מסוג Junctional, או הצורה הקטלנית של אפידרמוליזיס – מופיעה כבר בלידה. זוהי מחלה אוטוזומלית רצסיבית, אשר לרוב היא קשה וקטלנית, עם שלפוחיות בכל הגוף. במקרים הקשים עלולות להיפגע גם רקמות אחרות, כגון מערכת העיכול. קיימים מומים נוספים, למשל חוסר בציפורניים או בשיניים. השינויים נובעים מפגמים בקשירת התאים לקרום הבסיס עצמו – הלוח הבסיסי (basal lamina).
אפידרמוליזיס דיסטרופית, או הצורה הדרמלית – יש הפרדה באזור בין ה-lamina densa לבין הדרמיס הפפילרי. ההורשה היא אוטוזומלית, בחלקה רצסיבית ובחלקה דומיננטית. אופייני לקבוצה זו היא העובדה שלאחר ריפוי, נותרות צלקות וזאת בניגוד לקבוצות הקודמות. במקרים רבים, קיימים גם פיגור בגדילה ואנמיה קשה. סימן נדיר, אך אופייני לצורה הרצסיבית, הוא איחוי העור שבין האצבעות. כמו כן המחלה יכולה להביא לדיסטרופיה או אובדן של הציפורניים.
אבחון

לשם קביעת האבחנה יש לבצע בדיקה במיקרוסקופ אלקטרוני וכן צביעה אימונוהיסטוכימית על מנת לבחון מה סוג הפגיעה. יש להגן על הילדים החולים במחלה זו מפני טראומות מכניות חוזרות. גם אמבטיות חמות עלולות לגרום להופעה של נגעים חדשים.
טיפול

משלפוחיות גדולות נוהגים לשאוב את הנוזל עם מחט ומזרק, אולם אין לקלף את העור שעליהן. האבחנה המוקדמת של מחלה זו חשובה, בין השאר כדי לתת ייעוץ גנטי. שיטה ניסיונית כיום בפיתוח היא טיפול גנטי – לוקחים תאי עור של החולה ומגדלים למשטחי עור, מדביקים אותם ברטרו-וירוסים עם הגנים החסרים ובצורה כזו יוצרים משטח עור שמקורו בחולה אך הוא תקין גנטית – למעשה, לקלף את עור החולה הנגוע ולהשתיל עור מתוקן. הטיפול פועל בבעלי חיים ועוד לא נוסה על בני אדם.
בישראל

ביישוב דיר אל אסד יש ריכוז חריג של המחלה.
תהליך לידה-מוות

תהליך לידה-מוות הוא שרשרת מרקוב - זמן רציף, המתארת שינוי גודל "אוכלוסייה" כפונקציה של הזמן. גודל ה"אוכלוסייה" (מספר שלם) נקרא המצב של התהליך וייתכנו בו שינויים משני סוגים בלבד: "לידה", המגדיל את המצב באחד ו"מוות", המקטין את המצב באחד. המודל הזה הוצג לראשונה על ידי ויליאם פלר. לתהליכי לידה-מוות יש יישומים רבים בדמוגרפיה, תורת התורים, חקר ביצועים, אפידמיולוגיה, ביולוגיה ותחומים אחרים. ניתן ליישמם, למשל, כדי לחקור אוכלוסיות החיידקים, מספר האנשים החולים במחלה מסוימת בתוך אוכלוסייה, או את מספר הלקוחות בתור בחנות.
הגדרה

תהליך לידה-מוות הוא שרשרת מרקוב זמן רציף  \{X(t),t\geq 0\} עם מרחב מצבים  E=\{0,1,\ldots \} ושתי סדרות של מספרים ממשיים, קצבי ה"לידות"  \{\lambda _{0},\lambda _{1},\ldots \} וקצבי "תמותה"  \{\mu _{1},\mu _{2},\ldots \}.
במצב  i>0 זמן השהייה הוא משתנה מקרי מעריכי עם קצב  \lambda _{i}+\mu _{i}, ההסתברות לעבור למצב  i+1 היא  {\frac {\lambda _{i}}{\lambda _{i}+\mu _{i}}} וההסתברות לעבור למצב  i-1 היא  {\frac {\mu _{i}}{\lambda _{i}+\mu _{i}}}.
אם  i=0 זמן השהייה הוא משתנה מקרי מעריכי עם קצב  \lambda _{0} וההסתברות לעבור למצב  i=1 היא  1.
תכונות

תנאים להתמדה וזמניות נוסחו על ידי סמואל קרלין וגיימס מקגרגור.
תהליך לידה-מוות הוא מתמיד אם ורק אם מתקיים:
\sum _{i=1}^{\infty }\prod _{n=1}^{i}{\frac {\mu _{n}}{\lambda _{n}}}=\infty
כאשר מיישמים את המבחן המורחב של ברטרנד (מבחן ההמנה) ניתן לקבל את התנאים להתמדה, ארגודיות והתמדה ריקה בצורה יותר מפורשת.
עבור שלם 



K
≥
1


{\textstyle K\geq 1}

, נסמן ב- \ln _{(K)}(x) את האיטרציה ה- K של הלוג הטבעי, כלומר  \ln _{(1)}(x)=\ln(x) ולכל 



2
≤
k
≤
K


{\textstyle 2\leq k\leq K}

,  \ln _{(k)}(x)=\ln _{(k-1)}(\ln(x)). עם הסימון הזה תהליך לידה מוות הוא חולף אם קיימים c>1, 



K
≥
1


{\textstyle K\geq 1}

 ו- n_{0} כך שלכל  n>n_{0} מתקיים
{\frac {\lambda _{n}}{\mu _{n}}}\geq 1+{\frac {1}{n}}+{\frac {1}{n}}\sum _{k=1}^{K-1}{\frac {1}{\prod _{j=1}^{k}\ln _{(j)}(n)}}+{\frac {c}{n\prod _{j=1}^{K}\ln _{(j)}(n)}}
כאשר הסכום הריק עבור  K=1 הוא  0.
הגדרות מרחיבות לתהליכי לידה-מוות ותנאים מתאימים להתמדה וזמניות ניתן למצוא ב-.
הסתברויות גבוליות

אם תהליך לידה-מוות הוא ארגודי אז קיימות הסתברויות גבוליות, π \pi _{k}=\lim _{t\to \infty }p_{k}(t),, כאשר  p_{k}(t) היא ההסתברות שהתהליך יהיה במצב  k בזמן  t. הגבולות קיימים, הם בלתי תלויים בערכי התחלה
p_{k}(0) וניתן לחשבם באופן הבא:
ניתן לקבל את ההסתברויות הגבוליות האלו מתוך מערכת המשוואות דיפרנציאליות
תוך הסתמכות על  \sum _{k=0}^{\infty }p_{k}(t)=1.
את המערכת של המשוואות הדיפרנציאליות ניתן לקבל ממערכת של משוואות הפרשים הבאה:
המערכת הזאת מתארת את הדינמיקה של התהליך בקטע זמן מאוד קצר  \Delta t. במהלך קטע זמן קצר זה יש חשיבות לשלושה סוגים של דברים שסביר שיקרו; מוות אחד, לידה אחת או אף מוות ואף לידה. ההסתברויות של שני הראשונים הן, בקירוב טוב, ליניאריות עם  \Delta t, לשאר האפשרויות, יש הסתברות קטנה משמעותית בהשוואה ל- \Delta t. אם התהליך נמצא במצב  k, ההסתברות ללידה בודדת בקטע זמן שאורכו  \Delta t היא  \lambda _{k}\Delta t+o(\Delta t), ההסתברות למוות בודד היא  \mu _{k}\Delta t+o(\Delta t) וההסתברות לאף לידה ואף מוות היא  1-\lambda _{k}\Delta t-\mu _{k}\Delta t+o(\Delta t).
דוגמאות בתורת התורים

תהליך לידה טהור הוא תהליך לידה-מוות כאשר  \mu _{i}=0 לכל  i\geq 0. תהליך מוות טהור הוא תהליך לידה-מוות כאשר  \lambda _{i}=0 לכל  i\geq 0. מודל M/M/1 או באופן כללי מודל M/M/c המשמשים בתורת התורים, הם תהליכי לידה-מוות המתארים לקוחות בתור אינסופי.
דוגמאות בפילודינמיקה

תהליכי לידה-מוות משמשים בפילודינמיקה כהתפלגות פריורית עבור פילוגנים, שם עצים בינארים שבהם מאורעות לידה הם קודקודים פנימיים ומאורעות מוות הם קודקודי עלים. תהליכי לידה-מוות משמשים בפילודינמיקה ויראלית על מנת להבין תהליכי הדבקה וכיצד אוכלוסיית החולים משתנה במשך הזמן.
השימוש בתהליכי לידה-מוות מוכללים בפילודינמיקה הביאו חוקרים לבדוק עד כמה ניתן להעריך את קצבי הלידה והמוות מתוך הנתונים. למרות שבאופן כללי לא ניתן לשחזר את הקצבים מתוך הנתונים, המודלים שבהם משתמשים בפועל הם דווקא אלו שבהם ניתן לשחזר את הקצבים מתוך הנתונים.
תהליך לידה-מוות בילטרלי

תהליך לידה-מוות בילטרלי מוגדר באופן דומה לתהליך הרגיל עם ההבדל שמרחב המצבים  i=0,\pm 1,\pm 2,\ldots  כולל גם את המספרים השליליים i i=0,\pm 1,\pm 2,\ldots  . תהליך לידה-מוות בילטרלי הוא מתמיד אם ורק אם
ארגודיות והתמדה ריקה מתקבלות באופן דומה על ידי הרחבה מתוך תהליך לידה-מוות רגיל.
הערות שוליים

↑  Feller, William (1939). "Die Grundlagen der Volterraschen Theorie des Kampfes ums Dasein in wahrscheinlichkeitstheoretischer Behandlung". Acta Biotheoretica. 5 (1): 11–40. doi:10.1007/BF01602932.
↑  Karlin, Samuel; McGregor, James (1957). "The classification of birth and death processes" (PDF). Transactions of the American Mathematical Society. 86 (2): 366–400. doi:10.1090/S0002-9947-1957-0094854-8.
↑  Abramov, Vyacheslav M. (2020). "Extension of the Bertrand–De Morgan test and its application". The American Mathematical Monthly. 127 (5): 444–448. doi:10.1080/00029890.2020.1722551. S2CID 199552015.
↑  Abramov, Vyacheslav M. (2022). "Necessary and sufficient conditions for the convergence of positive series" (PDF). Journal of Classical Analysis. 19 (2): 117–125. arXiv:2104.01702. doi:10.7153/jca-2022-19-09.
↑  Stadler T (בדצמבר 2010). "Sampling-through-time in birth-death trees". Journal of Theoretical Biology. 267 (3): 396–404. Bibcode:2010JThBi.267..396S. doi:10.1016/j.jtbi.2010.09.010. PMID 20851708. {{cite journal}}:  (עזרה)
↑  Kühnert D, Wu CH, Drummond AJ (בדצמבר 2011). "Phylogenetic and epidemic modeling of rapidly evolving infectious diseases". Infection, Genetics and Evolution. 11 (8): 1825–41. doi:10.1016/j.meegid.2011.08.005. PMC 7106223. PMID 21906695. {{cite journal}}:  (עזרה)
↑  Legried B, Terhorst (באוגוסט 2022). "A class of identifiable phylogenetic birth–death models". PNAS. 119 (35): e2119513119. Bibcode:2022PNAS..11919513L. doi:10.1073/pnas.2119513119. PMC 9436344. PMID 35994663. {{cite journal}}:  (עזרה)
↑  Louca S, Pennell MW (באפריל 2020). "Extant timetrees are consistent with a myriad of diversification histories" (PDF). Nature. 508 (7804): 502–505. Bibcode:2020Natur.580..502L. doi:10.1038/s41586-020-2176-1. PMID 32322065. S2CID 215775763. {{cite journal}}:  (עזרה)
↑  Pruitt, William E. (1963). "Bilateral birth and death processes" (PDF). Transactions of the American Mathematical Society. 107 (3): 508–525. doi:10.1090/S0002-9947-1963-0150858-0.
שנות ה-20 של המאה ה-8

שנות ה-20 של המאה ה-8 היו העשור השלישי של המאה ה-8, החלו ב-1 בינואר 720 והסתיימו ב-31 בדצמבר 729.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

720 - כיבוש ברצלונה ונרבון על ידי המוסלמים.
9 ביוני 721 - קרב טולוז: כוחותיו של אודו הגדול, דוכס אקיטן, מביסים מתקפת צבא מוסלמי בראשותו של א-סמע בן מאלכ אל-ח'ולאני, מושל אל-אנדלוס. נרבון שנכבשה על ידי המוסלמים, עם זאת, לא משוחררת. הקרב מהווה הקדמה להצלחותיו של קרל מרטל בקרב טור (732)
722 - מלך ממלכת אסטוריאס פלאיו מביס את המוסלמים בקרב חשוב. כתוצאה מניצחונו התחיל במתקפת נגד שעם הזמן התפתחה לרקונקיסטה.
725 - כוחות המוסלמים הגיעו עד אוטן ונים בצרפת.
728 - הצבא הטורקי הצליח לעצור את התקדמות הערבים בטראנסאוקסאניה.
אירועים בולטים בעולם > מלחמה ופוליטיקה > אירועים פוליטיים משמעותיים

721 - הח'ליף הישאם עולה לשלטון
13 בפברואר 721 - המאיורדומוס קרל מרטל מכתיר את תיאודריך הרביעי כמלך הפרנקים וכיורשו של כילפריך השני בשושלת המרובינגית. כמו במקרה של קודמו, גם תיאודריך חסר כוח ממשי, שכן בסיס הכוח מצוי בידיו של מרטל. תיאודריך ימלוך עד 737
727 - האפיפיור גרגוריוס השני מגנה את האיקונוקלאזם, וגורם לקרע בין איטליה הביזנטית והאימפריה
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
תומאס קלר

| --- | --- |

 לידה:  14 באוקטובר 1955 (בן 68) אושנסייד, קליפורניה, ארצות הברית ארצות הברית
 פרסים והוקרה:  פרס אקארט ויציקמן (2006)  השף הטוב בעולם של טיים (2001)  זוכה 50 המסעדות הטובות בעולם (2003, 2004)
 www.frenchlaundry.com
 
תומאס קלר (באנגלית: Thomas Keller; נולד ב-14 באוקטובר 1955) הוא שף, מסעדן, וסופר אמריקאי.
הוא מנהל את מסעדות היוקרה הנחשבות פר סה במנהטן ו- The French Laundry בקליפורניה, שתיהן מחזיקות בשלושה כוכבי מישלן. הוא גם מנהל את המסעדה Surf Club בפלורידה, המחזיקה בכוכב מישלן אחד.
חייו

קלר נולד ב-14 באוקטובר 1955, בקמפ פנדלטון, קליפורניה. אביו היה קצין במרינס ואמו בטי ניהלה מסעדות. לקלר ארבעה אחים גדולים. בהיותו בן ארבע, הוריו התגרשו ואמו עברה איתו ועם אחיו לפלורידה. כילד, אשר התגורר עם אמו ועם כארבעה אחים ביולוגיים, אב ואחות חורגים, קלר כלל לא התעניין בבישול ואילו הבשלן בבית היה אחיו ג'וזף. אמו פרנסה את המשפחה בניהול מסעדות בדרום פלורידה ולאחר שסיים תיכון שטף כלים באחת מהן, שהייתה במועדון היאכטות של פאלם ביץ' שבמערב פאלם ביץ'. ב-1975 משעזב השף מינתה אותו אמו לשף. הוא בישל המבורגרים, טוגנים, סנדוויצ'ים ואגז בנדיקט.
מכיוון שהעבודה במועדון היאכטות הייתה עונתית חיפש קלר עבודה לקיץ ובקיץ 1976, בטרם מלאו לו 21, עבר לניופורט שם פגש את המנטור שלו, רולנד הנין - שף מליון שלימדו את אושיות המטבח הצרפתי: איך לקלף עגבניות, כיצד לבשל ירקות ירוקים כיאות, צורת העשייה הנכונה של הסטייק, אופן הצלייה ועוד. הנין שכר את קלר כדי שיבשל ארוחות לצוות המסעדה שלו.
בגיל 24, לאחר שנפרד מהנין, נשכר קלר לפתוח מסעדה במערב פאלם ביץ' שנקראה קובלי נוב (Cobbley Nob), היה זה תפקידו הראשון כשף מבצע, שם בישל אוכל צרפתי קלאסי על פי ספרו של פרנאן פואן "הגסטרונומיה שלי", שהוא עד היום ספר הבישול האהוב עליו ביותר.
בין 1980 ל-1983 עבד במסעדה קטנה ליד קטסקיל שבעמק נהר ההדסון בניו יורק. המסעדה, לה ריב (La Rive), הייתה בבעלותם של רנה ופולט מקארי שהיו צרפתים, וקלר בישל שם אוכל צרפתי כפרי מסורתי. אמו נפטרה והוא היה נחוש בדעתו לפתוח מסעדה משלו. לאחר עזיבתו את לה ריב נהפך לטבח דגים במסעדת הפולו (The Polo) וזו הייתה עבודתו הראשונה בבריגדת הטבחים.
בשנת 1984 עבר לפריז למשך שנה והתלמד בחצי תריסר מסעדות בנות שניים ושלושה כוכבים במדריך מישלן ביניהן גי סאבואה, טיוואן ופרה קטאלאן.
סרז' ראול סיפק לקלר מקום מגורים בצרפת במהלך הסטאז' שלו, שכר אותו לעבוד אצלו ואיפשר לקלר לפתוח את המסעדה הראשונה שלו ראקל (Rakel) בינואר 1987, שזכתה להצלחה ולביקורות אוהדות ולשני כוכבים מהניו יורק טיימס. עשרה חודשים לאחר מכן קרס שוק המניות, ההוצאות נעשו יקרות יותר והסועדים נעשו חסכניים, במקום להוריד את מטבחו העילי למדרגת פשוט בחר קלר לסגור את המסעדה.
לאחר מכן סרז' ראול שכר אותו לבשל מטבח ביסטרו פשוט ואחרי זמן מה קלר איבד בכך עניין.
ב-1990 נעשה יועץ למסעדות, הייתה זו התקופה הנוראית ביותר בחייו, הוא חש כ"זונה" קולינרית, המעניק שירותיו עבור אנשים שכלל לא אכפת להם מאיכות המזון והשירות. נעשה שף מסעדת מלון צ'קרס (Checkers), בינואר 1991 שישה חודשים לאחר מכן נמכר המלון לאיש עסקים גרמני. קלר רב עם הבעלים על עלויות המסעדה והבעלים סירב לשלם לספקים ומששפך את ליבו בחדר האוכל לפני הסועדים אחד הנוכחים בשולחן היה בעל המלון אותו קלר לא הכיר והלה פיטרו במקום, זו הייתה העבודה השנייה ממנה פוטר. הוא ייסד ביחד עם חברתו דאז חברה לשמן זית וכשנפרדו קנה ממנה את חלקה.